Diari Oficial de la Generalitat Valenciana


Sumari del DOGV 7746, del 22-03-2016 (2016/1859)

RESOLUCIÓ de 3 de març de 2016, del director general de l'Institut Valencià de Finances (IVF), per la qual s'ordena la publicació de la nova relació de llocs de treball de l'IVF, aprovada pel Consell General de l'IVF en la sessió celebrada el 19 de novembre de 2015.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7746

Data del DOGV
:   22-03-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/1859


Data del document
:   03-03-2016

Organisme emissor
:   Institut Valencià de Finances

Tipus de document
:   Resolució

Descriptors 

:   * personal
    * concurs administratiu

RESOLUCIÓ de 3 de març de 2016, del director general de l'Institut Valencià de Finances (IVF), per la qual s'ordena la publicació de la nova relació de llocs de treball de l'IVF, aprovada pel Consell General de l'IVF en la sessió celebrada el 19 de novembre de 2015. [2016/1859]  
El Govern Valencià, en el marc dels compromisos adquirits en matèria d'estabilitat pressupostària i sostenibilitat financera, ha anat adoptant una sèrie de mesures d'ajust, a fi d'obtindre una reordenació del sector públic valencià i contracció de la despesa pública. Mesures que tenen un clar suport legal i un objectiu definit, com és l'obtenció d'un sector públic sostenible, eficaç i eficient, que no supose un llast per al dèficit públic i per a la qualitat dels serveis públics.  
  
Entre les esmentades mesures, el Consell ha dictat el Decret Llei 7/2012, de 19 d'octubre, de Reestructuració i Racionalització del Sector Públic Empresarial i Fundacional de la Generalitat, en la disposició addicional primera del qual s'estableix que tots els ens del sector públic hauran de redimensionar les seues plantilles de personal i adaptar les seues condicions laborals a l'actual situació econòmica.  
Com a conseqüència de tot això l'IVF ha dut a terme un procés de reorganització, dins del qual s'inclou l'elaboració d'una relació de llocs de treball (RPT), adequada a les noves necessitats de l'entitat.  
  
Així doncs, el Consell General celebrat el 19 de novembre de 2015 acorda, en virtut de les competències atorgades per l'article 6.e del Reglament d'organització i funcionament de l'Institut Valencià de Finances, aprovat pel Decret 15/2014, de 24 de gener, del Consell, (DOGV 7202, 29.01.2014), l'aprovació de la nova RPT condicionada als informes preceptius que han d'emetre tant la Direcció General del Sector Públic, Model Econòmic i Patrimoni com la Direcció General de Pressupostos. Informes que van ser emesos en dates 4 de desembre de 2015 i 28 de desembre de 2015 respectivament.  
Dita RPT, la publicació de la qual es pretén, conté, la denominació de cada lloc, les seues característiques essencials (número, denominació i grup), les retribucions complementàries que li corresponen, els requisits exigits per al seu exercici, els mèrits, si és el cas, i la forma de provisió.  
La relació de llocs de treball ha sigut negociada amb els delegats de personal d'acord amb el que estableix la Llei 10/2010, de 9 de juliol, de la Generalitat, d'ordenació i gestió de la funció pública valenciana, segons certificat de data 3 de desembre de 2015.  
Per tot el que s'ha exposat, en virtut de les competències atorgades per l'article 11.b del Reglament d'organització i funcionament de l'Institut Valencià de Finances, resolc:  
  
Primer i únic  
Publicar la nova relació de llocs de treball en el Diari Oficial de la Comunitat Valenciana.  
  
Contra la present resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la notificació, davant de la Sala Contenciosa Administrativa del Tribunal Superior de Justícia. No obstant això, potestativament es podrà interposar un recurs de reposició en el termini d'un mes, a comptar de l'endemà de la notificació, davant del mateix òrgan que ha dictat l'acte contra el qual es recorre.  
  
València, 3 de març de 2016.- El director general: Manuel Illueca Muñoz.